Lojërat Olimpike 2022
Për shkak të kostos së lartë, qytete si Oslo tërhiqen nga gara për të organizuar lojërat olimpike të vitit 2022
Pas tërheqjes së kryeqytetit norvegjez, Oslo, nga gara për organizimin e Lojërave Olimpike 2022, vetëm dy qytete kandidate kanë mbetur në garë: Pekini dhe Almati i Kazakistanit. Mikpritësit e lojërave të fundit olimpike kanë shpenzuar dhjetëra miliardë dollarë për organizimin e tyre, prandaj ka shqetësime se kandidatët mund të tërhiqen. Oslo shihej si kandidatja kryesore në garën për organizimin e Lojërave të vitit 2022. Ky është një qytet me përvojë në këtë drejtim, dhe banorët e saj janë tifozë të njohur të sporteve dimërore. Qeveria e shpalli vendimin e saj për t’u tërhequr këtë muaj. Kryeministrja Erna Solberg iu referua dhe një mungese mbështetjeje të publikut. Shqetësimet për koston janë rritur që prej Lojërave Olimpike 2014 në Sochi, të cilat kushtuan rreth 51 miliardë dollarë. Pritshmëritë në mbarë botën po i zmbrapsin tashmë kandidaturat e mundshme, thotë historiani Philip Barker. Disa qytete janë tërhequr tashmë nga gara, përfshi Mynihun, Stokholmin, St. Moritz në Zvicër, Krakovi në Poloni dhe qyteti ukrainas Lviv. Në shumë raste, banorët shprehnin shqetësim se çdo të bëhej me tërë atë infrastrukturë, thotë Philip Barker. Në Norvegji, media njoftoi se kërkesat e Komitetit Olimpik Ndërkombëtar u pritën me zemërim. Komiteti u takua edhe me Mbretin. Kryetari i bashkisë së Oslos, Fabian Stang u shpreh. Komiteti olimpik u shpreh se vendimi i Norvegjisë u mor bazuar mbi “të dhëna të pasakta”. Komitetit i mbeten vetëm dy kandidatura në garë, Pekini që po përpiqet të bëhet qyteti i parë që do të organizojë lojërat verore dhe ato dimërore, si dhe Almati, në Kazakistan. Të dyja këto vende janë përballur me kritika të mëdha për abuzim me të drejtat e njeriut. Historiani Philip Barker thotë se këto shqetësime po anashkalohen për shkak të aftësisë për të paguar shpenzimet. Me tërheqjen e Oslos, Lojërat e 2022-shit do të jenë lojërat e treta rrjesht të mbajtura në Azi. Lojërat dimërore 2018 do të zhvillohen në qytetin koreanojugor Pyeongchang, ndërsa ato verore të 2020-s në Tokio.